Diari Oficial de la Generalitat Valenciana


Sumari del DOGV 6618, del 28-09-2011 (2011/9600)

Notificació de la sentència dictada en el judici verbal número 467/2011.
------------------------------------------------------------------------

### Dades del document

Número de DOGV
:   6618

Data del DOGV
:   28-09-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/9600


Organisme emissor
:   Jutjat de Primera Instància Número 1 de València

Tipus de document
:   Edicte

Notificació de la sentència dictada en el judici verbal número 467/2011. [2011/9600]  
Judici verbal - 000467/2011  
De: Emivasa.  
Procuradora: Gloria Benlloch Soriano.  
Contra: Estanislao Alfaro Gómez.  
Procurador/a: -  
En aquest procediment verbal, seguit a instàncies d'Emivasa contra Estanislao Alfaro Gómez, s'ha dictat la sentència que, literalment, és com segueix:  
«Sentència número 219/2011  
Jutge que la dicta: Juan Carlos Mompó Castañeda.  
Lloc: València.  
Data: 5 de setembre de 2011.  
Demandant: Emivasa.  
Procurador: Gloria Benlloch Soriano.  
Demandat: Estanislao Alfaro Gómez.  
Antecedents de fet  
Primer. La part actora esmentada va presentar demanda origen d'aquestes actuacions en què sol·licitava que es dicte sentència mitjançant la qual es declare la resolució del contracte de subministrament i manteniment del comptador situat al carrer de Salamanca, número 41, 3r, de València, i el condemne a pagar la suma de 3.099,36 euros més els interessos i permetre a l'entitat demandant l'entrada a l'habitatge esmentat i, si no n'hi ha, que es constituïsca la comissió judicial, en el dia i a l'hora que a aquest efecte s'assenyale, perquè personal tècnic de la part actora procedisca a la privació del subministrament i retirada del comptador. Tot això amb la imposició expressa de les costes a la part demandada.  
Segon. Convocades les parts a judici, el demandat no va comparéixer, per la qual cosa va ser declarat en rebel·lia processal. Després de ratificar-se el demandant, es va rebre el plet a prova, en què l'actora va proposar la documental per reproduïda, que es va admetre, i una vegada practicada la prova proposada les actuacions van quedar definitivament concluses per a sentència.  
Tercer. En la tramitació d'aquest litigi s'han observat les prescripcions legals.  
Dispositiva  
Estime de forma íntegra la demanda formulada per la procuradora dels tribunals Gloria Benlloch Soriano, en nom i representació de l'entitat Emivasa, contra Estanislao Alfaro Gómez, declare resolt el contracte de subministrament i manteniment de comptador situat al carrer de Salamanca, número 41, 3r, de València, i el condemne a pagar la suma de 3.099,36 euros més els interessos i a permetre a l'entitat demandant l'entrada a l'esmentat habitatge i, si no n'hi ha, que es constituïsca la comissió judicial, en el dia i a l'hora que a aquest efecte s'assenyale, perquè personal tècnic de la part actora procedisca a la privació del subministrament i retirada del comptador. Tot això amb la imposició expressa de les costes a la part demandada.  
Contra aquesta resolució es pot interposar un recurs d'apel·lació, de què coneixerà l'Audiència Provincial, que caldrà preparar davant d'aquest Jutjat dins del termini dels cinc dies següents a la notificació, on s'ha d'esmentar la resolució objecte d'apel·lació i es manifeste la voluntat d'interposar-hi un recurs, amb la indicació dels pronunciaments que s'impugnen, de conformitat amb el vigent article 457 de la Llei d'Enjudiciament Civil 1/2000, de 7 de gener.  
Aquesta és la meua sentència, que pronuncie, mane i firme».  
I atés que el demandat esmentat, Estanislao Alfaro Gómez, es troba en parador desconegut, s'expedeix aquest edicte a fi que valga de notificació de forma deguda.  
  
València, 5 de setembre de 2011.- El secretari judicial: Juan Ignacio Solaz Duchenne.